สวัสดีค่ะ เราเคยทานยาคุมของแอนนา มา1ปี5เดือน เเล้วเมื่อกลางเดือนเม.ย ยาคุมหมดเเผงพอดีเลยไม่ได้กินต่อ ประจำเดือนหายไป35วัน เเเล้วก็เริ่มเป็นวันที่24 -30พ.ค เเล้วก็เริ่มกินใหม่วันที่3เดือนมิ.ย ซึ่งเริ่มกินหลังจากประจำเดือนหายไป3-4วัน มีเพศสัมพันธ์กันวันที่3พอดี เลยเริ่มทานใหม่ช่วงเเรกๆไม่ได้ใช่ถุงเลยค่ะ เเต่ตอนใกล้จะเสร็จใส่ทีหลัง อยากทราบว่าจะมีผลอะไรไหมละ ซึ่งในแอพบอกว่าใข่ตกวันที่6 มิ.ย ซึ่งตอนนี้8-9มีตกขาวสีขาวขุ่นเหมือนแป้งเปียกเเห้งๆ เจ็บหน้าอก เเบบนี้ท้องไหมคะ
สวัสดีค่ะ ยาคุมแบบแผงรายเดือนจัดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมถ้าเริ่มกินหลังจากประจำเดือนหายไปถึง 3-4 วันแล้ว น่าจะต้องกินให้ครบ 7 วันติดต่อกันก่อนค่อยมีเพศสัมพันธ์แบบไม่ป้องกันได้ ถ้ามีเพศสัมพันธ์ไม่ป้องกันไปด้วยแล้วโอกาสตั้งครรภ์ก็พอมีได้ แต่ถ้าเลย 72 ชั่วโมงหลังมีเพศสัมพันธ์ไปแล้วก็คงไม่มีข้อบ่งชี้การใช้ยาคุมฉุกเฉินอีกตอนนี้ให้สังเกตอาการและรอบเดือนตอนกินยาคุมเม็ดที่เป็นฮอร์โมนหมดแผงอีกครั้ง โดยถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป